Document ID: 32002R2256

Neuvoston asetus (EY) N:o 2256/2002,
annettu 16 päivänä joulukuuta 2002,
yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2002 annetun asetuksen (EY) N:o 2555/2001 muuttamisesta toisen kerran
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92(1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo seuraavaa:
(1) Kansainvälinen Itämeren suojelukomissio (IBSFC) antoi 7 päivänä kesäkuuta 2002 suosituksen sillin/silakan TAC:n nostamisesta vuonna 2002 hallintoyksikössä 3.
(2) Pohjois-Atlantin villakuoreen lopullinen saalisrajoitus on vahvistettu, ja siksi tämän kannan yhteisön kiintiö Grönlannin vesillä olisi vahvistettava lopullisesti.
(3) Euroopan yhteisö on päättänyt olla antamatta Färsaarille pääsyä mustakitaturskan kalastukseen yhteisön vesillä Euroopan yhteisön ja Färsaarten välisistä kalastusneuvotteluista 14 päivänä joulukuuta 2001 tehdyn pöytäkirjan puitteissa. Tämän päätöksen johdosta kalastusmahdollisuudet ovat epätasapainossa yhteisön hyväksi, ja yhteisön olisi korjattava tilanne vähentämällä punasimpun ja kampelakalojen kalastusmahdollisuuksiaan alueella V b (Färsaarten vedet).
(4) Turska ja kolja olisi sisällytettävä keisarihummerin sivusaalista Skagerrakissa ja Kattegatissa koskeviin säännöksiin.
(5) Amerikan trooppisten kalojen suojelukomissio (IATTC) hyväksyi kesäkuussa 2002 pitämässään vuosittaisessa kokouksessa keltaevätonnikalan saalisrajoitukset. Vaikka yhteisö ei ole tämän järjestön jäsen, nämä saalisrajoitukset on tarpeen panna täytäntöön kalavarojen kestävän hoidon varmistamiseksi.
(6) Tämän vuoksi asetus (EY) N:o 2555/2001(2) olisi muutettava.
(7) Yhteisön kalastajien toimeentulon varmistamiseksi on tärkeää, että nämä pyyntialueet saadaan käyttöön ennen 31 päivää joulukuuta 2002. Asian kiireellisyys huomioon ottaen on ehdottoman välttämätöntä myöntää poikkeus Euroopan unionista tehdyn sopimuksen ja Euroopan yhteisöjen perustamissopimusten liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa mainittuun kuuden viikon määräaikaan,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2555/2001 seuraavasti:
1) Muutetaan liite I A tämän asetuksen liitteen I mukaisesti.
2) Muutetaan liite I C tämän asetuksen liitteen II mukaisesti.
3) Muutetaan liitteessä V oleva 7 kohdan d alakohta seuraavasti:
"d) kun keisarihummeria pyydettäessä käytetään silmäkokoa 70-89 mm, seuraavien lajien sivusaalis ei saa olla yli 60 prosenttia: turska, kolja, kummeliturska, punakampela, mustaeväkampela, pikkupääkampela, piikkikampela, silokampela, kampela, lasikampela, valkoturska, hietakampela, seiti ja euroopanhummeri;"
4) Lisätään kohta liitteeseen V seuraavasti:
"10. Kurenuotat itäisen Tyynenmeren alueella (Amerikan trooppisten tonnikalojen suojelukomission sääntelyalue)
Keltaevätonnikalan (Thunnus albacora) ja isosilmätonnikalan (Thunnus obesus) pyynti kielletään 1 päivästä joulukuuta 31 päivään joulukuuta 2002 seuraavien koordinaattien rajaamalla alueella:
- Amerikan Tyynenmeren-puoleiset rannikot,
- pituuspiiri 150° W,
- leveyspiiri 40° N,
- leveyspiiri 40° S.
Amerikan trooppisten tonnikalojen suojelukomission sääntelyalueella tonnikalaa pyytävien kurenuotta-alusten on pidettävä tämän asetuksen soveltamispäivästä alkaen aluksella kaikki isosilmätonnikalan, boniitin ja keltaevätonnikalan saaliit, lukuun ottamatta kaloja, joita pidetään ihmisravinnoksi soveltumattomina muun syyn kuin niiden koon vuoksi, jotta ehkäistäisiin näiden pienikokoisten kalojen pyyntiä. Ainoa poikkeus on kalastusmatkan viimeinen osa, kun jäljellä ei ehkä ole riittävästi tilaa sijoittaa kaikkia kyseisellä kalastusmatkalla saaliiksi saatuja tonnikaloja.
Kurenuotta-alusten on siinä määrin kuin se on käytännössä mahdollista päästettävä nopeasti vapaaksi vahingoittumattomat merikilpikonnat, hait, purjekalat, rauskut, mahi-mahit ja muut kohdelajeihin kuulumattomat saaliit. Kalastajia kannustetaan kehittämään ja käyttämään tekniikoita ja välineistöä helpottamaan kyseisten eläinten nopeaa vapaaksi päästämistä.
Seuraavia erityistoimenpiteitä sovelletaan verkkoihin jääneisiin tai juuttuneisiin merikilpikonniin:
- Jos verkossa havaitaan merikilpikonna, se on kaikin järkevin tavoin pyrittävä pelastamaan ennen kuin se juuttuu verkkoon käyttäen tarvittaessa myös pikavenettä.
- Jos merikilpikonna on juuttunut kiinni verkkoon, verkon kelaaminen olisi lopetettava heti, kun merikilpikonna nousee vedestä, eikä sitä saisi aloittaa uudelleen ennen kuin merikilpikonna on irrotettu verkosta ja päästetty vapaaksi.
- Jos merikilpikonna tuodaan alukselle, sitä on avustettava selviytymään kaikin tarkoituksenmukaisin keinoin ennen kuin se päästetään takaisin veteen.
- Tonnikala-aluksia kielletään laskemasta veteen suolasäkkejä tai mitään muuta muovijätettä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä joulukuuta 2002.

Labels: 11
5
6